‘દાક્તરે શિયાળામાં કહ્યું કે ઠંડીના વાઢિયા છે એટલે મને થયું કે ઉનાળામાં મટી જશે, ઉનાળામાં દાક્તર બોલ્યો કે ગરમીના વાઢિયા છે એટલે મને થયું કે ચોમાસામાં મટી જશે, ચોમાસામાં મને કહે કે વરસાદના વાઢિયા છે એટલે મને છેલ્લી આશા હતી કે હવે પુરુષોત્તમ માસમાં તો મટવા જ જોઈએ. હવે આ પુરુષોત્તમ મહિનો આવ્યો છતાં વાઢિયા મટ્યા નથી. એટલે હું આજે આ દાક્તર પાસે આવ્યો છું. મેં દાક્તરને કહ્યું કે કાં મારા વાઢિયા મટાડો કાં મારા સાડા ચારસો રૃપિયા મને પાછા આપો.’ દામોદરે ખુલાસો કર્યો.